Yung6ix

Onome Onokohwomo (anajulikana zaidi kwa jina lake la kisanii Yung6ix, alizaliwa 8 Julai 1989) ni msanii wa muziki wa hip hop kutoka Nigeria. 

 Wasifu 
 Historia 
Onokohwomo alizaliwa na kukulia Warri, Delta State. Ni mtoto wa kwanza katika familia yenye watoto watano, na alianza kuonyesha mapenzi ya muziki akiwa mdogo. Akiwa mwanafunzi katika shule ya FGC Warri, alishiriki katika mashindano ya rap na kuanzisha urafiki na wanafunzi wengine wenye mtazamo sawa, jambo lililopelekea kuundwa kwa kundi la hip hop lililojulikana kama G-Squad. Kundi hilo lilianza kushiriki katika maonesho mbalimbali ya vipaji mkoani Delta. 

Baada ya kuhitimu shule ya sekondari, Onokohwomo alihamia magharibi mwa Nigeria kufuata ndoto yake ya muziki na kujiunga na Chuo Kikuu cha Oduduwa. Jina lake la kisanii Yung6ix lilitokana na jina la utani alilopewa shuleni, “6ixty”. Baada ya kuhamia Lagos, aliendelea kurekodi muziki; wimbo wake I’m an African ulimvutia A&R Gbemi Ereku, ambaye alimsainisha kwenye kampuni ya 411 Entertainment mwaka 2009. 

Kufikia mwaka 2010, alijipatia umaarufu baada ya tafsiri yake ya wimbo Oleku kusambaa mtandaoni. Baadaye alitoa wimbo wa So Far Gone akishirikiana na P. Fizzy, ambao ulikuwa sehemu ya mkusanyiko wa nyimbo zake Green Light Green. Wimbo huo ulikuwa mtindo kwa nyimbo ya Wiz Khalifa This Plane. Mnamo Januari 2011, Yung6ix aliachia nyimbo ya Plenty Money, wimbo mwingine kutoka katika mkusanyiko huo, na video yake ikatolewa muda mfupi baada ya hapo. Wimbo huo ulianza kuchezwa rasmi kwenye redio ya Nigeria kupitia kituo cha Beat 99.9 FM. 

Tarehe 2 Aprili 2011, Vanguard ilitangaza kwamba 411 Entertainment ilikuwa imesaini mkataba wa ubia na Storm Records, ushirikiano uliolenga kukuza zaidi taaluma ya muziki ya Yung6ix. 

Baadaye Yung6ix alishirikiana na Wizkid kwenye wimbon wake wa Follow Me, ambao ulikuwa sehemu ya albamu yake ya kwanza. Baada ya kutolewa kwa wimbo huo, video ya muziki iliandaliwa ikiongozwa na Bobby Boulders. Mwezi Septemba 2011, Yung6ix alitoa wimbo wa nne kutoka kwenye mradi wa Green Light Green, uitwao Oh My Gosh, uliomletea uteuzi kwenye tuzo za Headies Awards mwaka uliofuata katika vipengele vya TLyricist on the Roll na tuzo ya Best Rap Single.

Marejeo

Jamii:Wanamuziki wa Nigeria
jamii:waliozaliwa 1989
jamii:watu walio hai
jamii:WikiMonthly Edit-a-thon Kilimanjaro